**Sébastien Loeb revine alături de M-Sport Ford World Rally Team la Raliul Portugaliei**

**Echipa M-Sport Ford este încântată să anunţe că, Sébastien Loeb, de nouă ori campion mondial în WRC, va concura din nou la volanul unui Ford Puma Hybrid Rally1 M-Sport la Raliul Portugaliei, în luna mai.**

După un debut uluitor cu echipa M-Sport Ford World Rally Team la etapa din Monte Carlo, în ianuarie, M-Sport poate confirma că Loeb și copilotul Isabelle Galmiche se vor alătura M-Sport pentru a completa echipa de cinci Puma Hybrid Rally1 care vor lua startul în Portugalia.

Sébastien Loeb, cel mai titrat pilot de raliuri din toate timpurile, a revenit în FIA WRC la Monte Carlo, în luna ianuarie și a câștigat șase probe speciale pe tot parcursul etapei, luptând pentru victorie împotriva lui Sebastien Ogier, înainte de a câștiga la general în prima etapă a sezonului 2022.

După un început de an spectaculos, cu un loc doi ocupat în Dakar și câștigător în prima etapă din WRC, Loeb va participa la celebrele etape desfășurate pe macadamul din zona orașului Porto din Portugalia, copilotul său fiind Isabelle Galmiche, prima femeie care a înregistrat o victorie la general în WRC din 1997. Pentru ea, victoria din Monte Carlo este una specială dat fiind faptul că a fost la prima apariție oficială împreună cu Loeb.

Raliul Portugaliei marchează un moment de referință pentru M-Sport Ford World Rally, care va deveni prima echipă care a fost prezentă vreodată cu 5 mașini Rally1 în cadrul aceluiași eveniment. Este o oportunitate entuziasmantă pentru echipa ce are în componență piloți extrem de talentați.

Revenirea lui Loeb coincide cu aniversarea a 50 de ani de FIA WRC. Pe parcursul weekendului din Portugalia sunt planificate o serie de activități cu ocazia celebrării a 50 de ani de acțiune epică pe cele mai provocatoare scene și suprafețe din lume.

Istoria legendarului pilot francez la Raliul Portugaliei a început încă din 2007, când a reușit să câștige chiar la debutul său, după ce și-a asigurat primul loc în 11 din 18 probe speciale. El a câștigat din nou raliul în 2009, dar a avut și numeroase prezențe pe podium și un total de 32 de victorii pe probele speciale.

**Sebastien Loeb a declarat:**

Să fiu la volanul lui Puma este una dintre amintirile mele preferate în cariera mea de pilot de raliuri – să câștig la Monte Carlo după atât de mult timp a fost incredibil. Echipa a lucrat foarte bine, cu reparații rapide în momentele dificile cu care ne-am confruntat la shakedown, permițându-mi adjudecarea raliului cu numărul 80 în WRC. De la primul meu test cu Ford Puma Hybrid Rally1 am avut imediat o senzație foarte bună și îmi place să pilotez având atâta putere, grație sistemului hibrid. Este o mașină grozavă, o echipă grozavă și am sărbătorit un moment incredibil împreună.

„Perioada în care se desfășoară Raliul Portugaliei a fost liberă în calendarul meu și este un raliu de macadam, într-o configurație pe care am concurat în 2019, așa că am o bază de informații despre unele probe speciale. Acesta a fost unul dintre motivele pentru care am ales Portugalia, celălalt a fost reprezentat de faptul că am vrut să fac un raliu pe macadam. Îmi place să pilotez pe macadam, așa că a fost o alegere foarte simplă.”

**Rich Millener, directorul echipei, a declarat:**

„Amintirile de la Monte Carlo încă sunt vii în mintea mea și sunt sigur că acest lucru se întâmplă la toată echipa. Personal, a avea o altă șansă de a lucra cu Seb și Isabelle este un vis devenit realitate. Faptul că vor să vină și să piloteze din nou cu noi este ceva incredibil pentru echipă și reflectă toată munca grea depusă în această perioadă.

De asemenea, este foarte important să le mulțumim în mod special celor de la Ford și Red Bull, care au jucat un rol esențial în asigurarea prezenței acestei echipe pentru Portugalia – ​​un alt exemplu al modului în care partenerii noștri lucrează împreună pentru a ne oferi cea mai puternică echipă posibilă pentru etapele din WRC în acest sezon. Sunt cu adevărat încântat să văd ce se va întâmpla pe legendare probe speciale din Portugalia și știu că fanii vor fi foarte încântați să vadă această știre. Aștept cu nerăbdare să văd sprijinul lor în weekendul evenimentului!”

**Malcolm Wilson, Managing Director, a declarat:**

„Totul a fost făcut posibil de remarcabilii noștri parteneri de la Ford și Red Bull și abia aștept cu nerăbdare să văd cum se comportă Seb și Puma Hybrid Rally1 la prima etapă din acest an pe macadam. Este grozav să avem o prezență atât de puternică și sunt foarte mândru că M-Sport Ford va fi prima echipă care va aduce cinci mașini de top la un eveniment WRC. Acest lucru arată cât de atractive sunt aceste mașini de Rally1, în special Puma, pentru piloți și sperăm să continuăm să depășim limitele acestui sport.